کانکنی کی وزارت
مرکزی وزیر جناب پرہلاد جوشی کا کہنا ہے کہ رواں مالی سال کے دوران ہندوستان کی کوئلے کی پیداوار 900 ملین ٹن  تک پہنچ جائے گی
معدنیات کی تلاش کے اصولوں میں مزید نرمی، 9 پرائیویٹ ایکسپلوریشن ایجنسیوں کو منظوری دی گئی
ہندوستان کے کمپٹرولر اور آڈیٹر جنرل کے ذریعہ تیار کردہ معدنی اور توانائی کے وسائل پر اثاثوں کے کھاتوں کا مجموعہ وزیر موصوف کے ذریعہ جاری کیا گیا
کوئلہ، کانوں اور پارلیمانی امور کے مرکزی وزیر جناب پرہلاد جوشی نے کہا کہ اس مالی سال کے دوران ہندوستان کی کوئلے کی کل پیداوار 900 ملین ٹن  کو چھو جائے گی اور اس مقصد کو حاصل کرنے کے لیے کول انڈیا لمیٹڈ اور اس کے ذیلی ادارے تمام تر کوششیں کر رہے ہیں۔ انہوں نے کہا کہ معدنیات کی تلاش کے اصولوں میں حال ہی میں نرمی کی گئی ہے اور اب تک تلاش و دریافت کا کام کرنے والی 9 پرائیویٹ ایجنسیوں کو تسلیم کیا گیا ہے۔
آج یہاں ہندوستان کے کمپٹرولر اینڈ آڈیٹر جنرل کے دفتر میں "معدنی اور توانائی کے وسائل پر اثاثہ جات کے کھاتوں کا مجموعہ" جاری کرنے کے لیے ایک تقریب سے خطاب کرتے ہوئے وزیر محترم جناب جوشی نے کہا کہ تجارتی کوئلہ کانوں کی نیلامی کے عمل کو موجودہ حکومت کے ذریعہ مکمل طور پر شفاف اور ادارہ جاتی بنایا گیا ہے۔ وزیر موصوف نے مزید کہا کہ کوئلے کی درآمد میں کافی کمی آئی ہے اور 2024 تک درآمد کا سلسلہ روک دیا جائے گا۔
ملک کے معدنی اثاثوں پر اثاثہ جات کا پہلا مجموعہ پیش کرنے پر سی اے جی کے دفتر کی تعریف کرتے ہوئے جناب جوشی نے کہا کہ یہ رپورٹ مختلف ریاستوں میں پھیلے ہوئے معدنی وسائل کی جامع تصویر پیش کرتی ہے۔ انہوں نے کہا کہ پائیدار کان کنی کے عمل کو مزید مضبوط بنانے میں یہ مجموعہ بہت گراں قدر ہو گا جو کہ ماحولیات اور آنے والی نسل کے لیے انتہائی اہمیت کا حامل ہے۔ وزیر موصوف نے آزادی امرت مہوستوو کے موقع پر کتابچہ کو ملک کے عوام کے نام وقف کیا۔
ریاستی اثاثہ جات کے کھاتوں کی معلومات جمع کرتے ہوئے، سرکاری اکاؤنٹنگ اسٹینڈرڈز ایڈوائزری بورڈ  نے ریاستوں میں معدنی اور توانائی کے وسائل پر اثاثوں کے کھاتوں کا کتابچہ تیار کیا ہے۔
کمپینڈیم میں 28 ریاستوں اور ایک مرکز کے زیرانتظام علاقہ یعنی جموں و کشمیر میں چاروں قدرتی ایندھن، 40 بڑے معدنیات اور 63 معمولی معدنیات کی تفصیلات شامل ہیں اور مطالعہ کے دوران سامنے آنے وائی اختراعات اور اچھے طریقوں کا بھی احاطہ کئے جانے کا مشاہدہ ہوتا ہے۔ اشاعت میں کچھ ایسے شعبے شامل ہیں جن میں ریاستی حکومت کی مداخلت کی ضرورت ہوگی۔ یہ وسائل کی پائیداری کو یقینی بنانے کے علاوہ وسائل کے مجموعی انتظام کو مزید بہتر بنانے اور آمدنی کی پیداوار کو بہتر بنانے کے لیے کچھ تجاویز بھی فراہم کرتا ہے۔
جی اے ایس اے بی ، اکتوبر 2021 سے ماہانہ میٹنگوں کے ذریعے معدنی اور توانائی کے وسائل پر اپنے پہلے اثاثہ جات کے اکاؤنٹس کی تیاری میں اکاؤنٹنٹس جنرل آفسز کے ذریعے ریاستوں کو امداد فراہم کرتا رہا ہے۔ مزید برآں ریاستی حکومتوں کے محکموں کے افسران اور عملے کی باقاعدہ تربیت بشمول ریاستی مخصوص ورکشاپس کے علاوہ ریاستی حکومتوں کو متعدد مشورے بھی دیتا رہا ہے۔ نتیجتاً، تمام ریاستوں اور ایک مرکز کے زیر انتظام علاقے  نے 2020-21 کے لیے معدنی اور توانائی کے وسائل پر اثاثہ جات کے کھاتوں کی تیاری مکمل کی۔ اکاؤنٹس کی ریاستی حکومتوں کے ذریعہ درست طریقے سے توثیق کی گئی ہے اور جانچ پڑتال کی گئی ہے تاکہ یہ یقینی بنایا جا سکے کہ یہ ریکارڈ پر دستیاب دستاویزات/ڈیٹا سیٹس کی بنیاد پر تیار کیے گئے ہیں۔
ہندوستان کے کنٹرولر اور آڈیٹر جنرل  شری گریش چندر مرمو اور سینئر مینجمنٹ کے ارکان نے تقریب میں شرکت کی۔ منتخب ریاستوں کے معدنیات کے سکریٹریز، ارضیات اور کان کنی کے ان کے کمشنر اور ان منتخب ریاستوں کے اکائونٹنٹ جنرل، مشاورتی کمیٹی کے ارکان بھی موجود تھے۔